Document ID: 32013R0317

Title and Content:
ΚΑΝΟΝΙΣΜΌΣ (ΕΕ) αριθ. 317/2013 ΤΗΣ ΕΠΙΤΡΟΠΉΣ της 8ης Απριλίου 2013 για την τροποποίηση των παραρτημάτων των κανονισμών (ΕΚ) αριθ. 1983/2003, (ΕΚ) αριθ. 1738/2005, (ΕΚ) αριθ. 698/2006, (ΕΚ) αριθ. 377/2008 και (ΕΕ) αριθ. 823/2010 όσον αφορά τη Διεθνή Τυποποιημένη Ταξινόμηση της Εκπαίδευσης (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου, της 16ης Ιουνίου 2003, σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) (1), και ιδίως το άρθρο 15, Έχοντας υπόψη τον κανονισμό (ΕΚ) αριθ. 530/1999 του Συμβουλίου, της 9ης Μαρτίου 1999, για τις διαρθρωτικές στατιστικές σχετικά με τις αποδοχές και το κόστος εργασίας (2), και ιδίως το άρθρο 11, Έχοντας υπόψη τον κανονισμό (ΕΚ) αριθ. 577/98 του Συμβουλίου, της 9ης Μαρτίου 1998, για τη διενέργεια δειγματοληπτικής έρευνας εργατικού δυναμικού στην Κοινότητα (3), και ιδίως το άρθρο 4, Έχοντας υπόψη τον κανονισμό (ΕΚ) αριθ. 452/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, σχετικά με την παραγωγή και την ανάπτυξη στατιστικών για την εκπαίδευση και τη διά βίου μάθηση (4), και ιδίως το άρθρο 6 παράγραφος 1, Εκτιμώντας τα ακόλουθα: (1) Η καθιέρωση ενός επικαιροποιημένου συστήματος ταξινόμησης έχει καίρια σημασία για τις συνεχιζόμενες προσπάθειες της Επιτροπής να διατηρήσει την καταλληλότητα των ευρωπαϊκών στατιστικών, λαμβάνοντας υπόψη τις εξελίξεις και τις αλλαγές στον τομέα της εκπαίδευσης. (2) Ο Οργανισμός των Ηνωμένων Εθνών για την Εκπαίδευση, την Επιστήμη και τον Πολιτισμό (Unesco) αναθεώρησε την έκδοση της Διεθνούς Τυποποιημένης Ταξινόμησης Εκπαίδευσης (ISCED) που χρησιμοποιούνταν μέχρι σήμερα (ISCED 1997) προκειμένου να διασφαλίσει ότι συμβαδίζει με τις εξελίξεις στις πολιτικές και στις δομές της εκπαίδευσης και της κατάρτισης. (3) Η ανάγκη για διεθνή συγκρισιμότητα των εκπαιδευτικών στατιστικών οδηγεί τα κράτη μέλη και τα θεσμικά όργανα της Ένωσης στη χρήση ταξινομήσεων εκπαίδευσης που να είναι συμβατές με την αναθεωρημένη Διεθνή Τυποποιημένη Ταξινόμηση της Εκπαίδευσης ISCED 2011 (στο εξής «ISCED 2011»), όπως εγκρίθηκε από τα κράτη μέλη της Unesco κατά την 36η γενική διάσκεψη τον Νοέμβριο του 2011. (4) Η εκπόνηση αναθεωρημένης Διεθνούς Τυποποιημένης Ταξινόμησης της Εκπαίδευσης καθιστά αναγκαία την τροποποίηση πολλών παραπομπών στις ISCED, ISCED 97 και ISCED 1997, καθώς και την τροποποίηση σειράς σχετικών νομικών πράξεων. (5) Συνεπώς, είναι αναγκαίο να τροποποιηθούν ανάλογα οι ακόλουθοι κανονισμοί: ο κανονισμός (ΕΚ) αριθ. 1983/2003 της Επιτροπής, της 7ης Νοεμβρίου 2003, για την εφαρμογή του κανονισμού (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές για το εισόδημα και τις συνθήκες διαβίωσης (EU-SILC) όσον αφορά τον κατάλογο των βασικών μεταβλητών-στόχων (5)· ο κανονισμός (ΕΚ) αριθ. 1738/2005 της Επιτροπής, της 21ης Οκτωβρίου 2005, για την τροποποίηση του κανονισμού (ΕΚ) αριθ. 1916/2000 όσον αφορά τον ορισμό και τη διαβίβαση πληροφοριών για τη διάρθρωση των αποδοχών (6)· ο κανονισμός (ΕΚ) αριθ. 698/2006 της Επιτροπής, της 5ης Μαΐου 2006, για εφαρμογή του κανονισμού (ΕΚ) αριθ. 530/1999 του Συμβουλίου όσον αφορά την αξιολόγηση της ποιότητας των διαρθρωτικών στατιστικών σχετικά με το κόστος εργασίας και τις αποδοχές (7)· ο κανονισμός (ΕΚ) αριθ. 377/2008 της Επιτροπής, της 25ης Απριλίου 2008, για την εφαρμογή του κανονισμού (ΕΚ) αριθ. 577/98 του Συμβουλίου για τη διενέργεια δειγματοληπτικής έρευνας εργατικού δυναμικού στην Κοινότητα όσον αφορά την κωδικοποίηση που πρέπει να χρησιμοποιείται για τη διαβίβαση στοιχείων από το 2009 και μετά, τη χρήση υπο-δείγματος για τη συλλογή στοιχείων σχετικά με τις διαρθρωτικές μεταβλητές και τον ορισμό των τριμήνων αναφοράς (8)· ο κανονισμός (ΕΕ) αριθ. 823/2010 της Επιτροπής, της 17ης Σεπτεμβρίου 2010, για την εφαρμογή του κανονισμού (ΕΚ) αριθ. 452/2008 του Ευρωπαϊκού Κοινοβουλίου και του Συμβουλίου σχετικά με την παραγωγή και την ανάπτυξη στατιστικών για την εκπαίδευση και τη διά βίου μάθηση, όσον αφορά τις στατιστικές για τη συμμετοχή των ενηλίκων στη διά βίου μάθηση (9). (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τροποποίηση του κανονισμού (ΕΚ) αριθ. 1983/2003 Η υποσημείωση αριθ. 19 του παραρτήματος του κανονισμού (ΕΚ) αριθ. 1983/2003 αντικαθίσταται από το ακόλουθο κείμενο: «ISCED 2011: Διεθνής Τυποποιημένη Ταξινόμηση της Εκπαίδευσης 2011.». Άρθρο 2 Τροποποίηση του κανονισμού (ΕΚ) αριθ. 1738/2005 Ο κανονισμός (ΕΚ) αριθ. 1738/2005 τροποποιείται ως εξής: 1) Η «ISCED 97» αντικαθίσταται από την «ISCED 2011» στο σύνολο των παραρτημάτων. 2) Η μεταβλητή 2.5 του παραρτήματος I αντικαθίσταται από το ακόλουθο κείμενο: «Μορφωτικό επίπεδο (ISCED 2011)» 3) Η μεταβλητή 2.5 του παραρτήματος II αντικαθίσταται από το ακόλουθο κείμενο: «Μορφωτικό επίπεδο (ISCED 2011) Αυτή η μεταβλητή αφορά το υψηλότερο επίπεδο εκπαίδευσης που ολοκληρώθηκε με επιτυχία, που έχει λάβει ο μισθωτός σύμφωνα με τη Διεθνή Τυποποιημένη Ταξινόμηση της Εκπαίδευσης, έκδοση του 2011 (ISCED 2011). Η έκφραση «επιτυχώς ολοκληρωμένο επίπεδο» πρέπει να συνδέεται με τη λήψη σχετικού πιστοποιητικού ή διπλώματος, όταν υπάρχει διαδικασία πιστοποίησης. Όταν δεν υπάρχει καμία διαδικασία πιστοποίησης, η επιτυχής ολοκλήρωση πρέπει να συνδέεται με την πλήρη φοίτηση. Οι ομάδες κωδικών που πρέπει να χρησιμοποιούνται ορίζονται στις διατάξεις εφαρμογής της έρευνας ΕΔΑ.». Άρθρο 3 Τροποποίηση του κανονισμού (ΕΚ) αριθ. 698/2006 Στο τμήμα 2.1 σημείο 2 του παραρτήματος του κανονισμού (ΕΚ) αριθ. 698/2006, η αναφορά στο «επίπεδο εκπαίδευσης (ISCED 0 έως 6)» αντικαθίσταται από τον όρο «μορφωτικό επίπεδο (ISCED 2011 επίπεδα 0 έως 8)». Άρθρο 4 Τροποποίηση του κανονισμού (ΕΚ) αριθ. 377/2008 Το παράρτημα III του κανονισμού (ΕΚ) αριθ. 377/2008 τροποποιείται σύμφωνα με το παράρτημα I του παρόντος κανονισμού. Άρθρο 5 Τροποποίηση του κανονισμού (ΕΕ) αριθ. 823/2010 Τα παραρτήματα I και II του κανονισμού (ΕΕ) αριθ. 823/2010 τροποποιούνται σύμφωνα με το παράρτημα II του παρόντος κανονισμού. Άρθρο 6 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από το έτος αναφοράς, αρχής γενομένης από την 1η Ιανουαρίου 2014. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Απριλίου 2013.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 3641
2467
4256

EuroVoc IDs (Expanded): 3641
2467
4256

Dataset Source: meu

Split: test